15 éves lányt keres a rendőrség | NLCafé
A 15 éves miskolci lányt szeptember 1-jén látták utoljára Kalocsán. A rendőrség a lakosság segítségét kéri.
A Miskolci Rendőrkapitányságon az eltűnt hozzátartozója miatt tett bejelentést egy nő 2015. szeptember 7-én. Lányát szeptember 1-jén látták utoljára a Kalocsai Gyermekotthonban (6300 Kalocsa, Szent István út 16-22.), ahonnan ismeretlen helyre távozott, és az azóta nem adott életjelet magáról.
Károly Emese megközelítőleg 165 centiméter magas, 55-60 kilogramm testsúlyú, normál testalkatú. Haja színe fekete, mely a válláig ér. Szeme színe barna, arca ovális, álla kerek, fogazata ép. Különös ismertető jellel nem rendelkezik, szellemileg és fizikailag ép, az eltűnésekor viselt ruházata nem ismert.
A rendőrség kéri, hogy aki bármit tud Károly Emeséről, értesítse őket az itt megadott elérhetőségek valamelyikén.